Heckler & Koch MP5

pienoiskuva|MP5 SD3
pienoiskuva|MP5K PDW
Heckler & Koch MP5 () on saksalaisen Heckler & Koch -tehtaan vuodesta 1966 valmistama hidastetulla lukkorekyyliperiaatteella toimiva, suljetulta lukolta kerta-, kolmen laukauksen purske- ja sarjatulta ampuva konepistooli. 

Aseen suunnittelu alkoi vuonna 1964 nimikkeellä Project 64. Heckler & Kochin suunnittelijoiden Tilo Möllerin, Manfred Guhringin, Georg Seidlin ja Helmut Baureuterin työn tulos otettiin tuotantoon vuonna 1966 nimikkeellä HK54.http://www.hkpro.com/index.php?option=com_content&view=article&id=92:the-best-there-is-mp5&catid=9:the-submachine-guns&Itemid=5 Ensimmäisinä asemallin ottivat käyttöönsä Saksan liittotasavallan rajavartiolaitos vuoden 1966 puolivälissä ja Sveitsin poliisi.

MP5:tä on valmistettu useita eri malleja, ja yleisimmät tukkimallit ovat A2-kiintotukki ja A3-teleskooppitukki. Kaikki nykymallit käyttävät 9×19 mm Parabellum-/Luger-patruunaa, mutta asetta valmistettiin 1992–2000 myös 10 mm Auto- ja .40 S&W -kaliipereissa. 

Heckler & Kochin lisäksi asetta lisenssivalmistetaan tai on valmistettu useissa maissa, muun muassa Iranissa (Defense Industries Organization (DIO)), Kreikassa (Hellenic Defence Systems S.A.), Pakistanissa (Pakistan Ordnance Factories (POF)), Turkissa (Makina ve Kimya Endüstrisi Kurumu (MKE)) ja Yhdistyneessä kuningaskunnassa (alkujaan Royal Ordnance, myöhemmin Heckler & Koch Great Britain).

MP5 on viranomaiskäytössä ympäri maailmaa; Suomessa asetta käyttävät sekä poliisi, rajavartiolaitos että puolustusvoimat, jonka nimike sille on 9.00 konepistooli 2000.. Suomen poliisin (pois luettuna Helsingin poliisilaitoksen valmiusyksikkö Karhu) käytössä olevat aseet ovat toimintatavaltaan itselataava kertatuli.

 MP5-mallit 
MP5:n liitteenä käytetyt mallitunnukset:

 A1 tarkoittaa tukitonta mallia, jossa rungon sulkee pelkkä peräkuppi. 
 A2 tarkoittaa kiinteätukkista mallia.
 A3 tarkoittaa teleskooppitukkista mallia.
 A4 tarkoittaa mallia, jossa on kerta- ja sarjatulen lisäksi kolmen laukauksen purskeita ampuva laukaisukoneisto.
 A5 tarkoittaa teleskooppitukkista mallia, jossa on kerta- ja sarjatulen lisäksi kolmen laukauksen purskeita ampuva laukaisukoneisto.
 K (Kurz) lyhyt malli pystymallisella etukahvalla.
 K PDW (Personal Defence Weapon, henkilökohtainen suoja-ase): liekinsammuttimen/äänenvaimentimen kiinnityksellä varustettu piippu, Choaten valmistama taittoperä ja pystymallinen etukahva.
 N Yhdysvaltain laivastolle kehitetty malli niin sanotulla "Navy"-laukaisukoneistolla.
 SF (Single Fire) tarkoittaa pelkkää kertatulta ampuvalla laukaisukoneistolla varustettua mallia.
 SD (schalldämpfer, saks. äänenvaimennin)  tarkoittaa kiinteällä äänenvaimentimella ja pyöreällä etutukilla varustettua mallia.

 Erikoismalleja 
 MP5F +P+ tehoisten patruunoiden ampumiseen muunnettu Ranskan armeijan malli.
 MP5/10 10 mm Autokaliiperinen malli. Ei enää valmistuksessa.http://www.hkpro.com/index.php?option=com_content&view=article&id=90:mp510-a-40-series&catid=9:the-submachine-guns&Itemid=5
 MP5/40 .40 S&W kaliiperinen malli. Ei enää valmistuksessa.
 HK94 16 tuuman piipulla varustettu kertatulta ampuva siviilimalli.
 SP89 itselataavaa kertatulta ampuva MP5K:n siviilimalli.
SP5 Yhdysvaltojen kauppaan tarkoitettu mp5 siviilimalli.

 Lähteet 

 Aiheesta muualla 

 Suomalainen asekeräily: MP5
 Heckler & Kochin kotisivu 
 HKPRO: MP5
 Modern Firearms
 REMTEK ARMS: MP5 - The Choice of a New Generation 


Luokka:Konepistoolit
Luokka:Suomen puolustusvoimien kalusto
Luokka:Seulonnan keskeiset artikkelit